summary: ایک خطہ ایک سڑک منصوبے میں شامل ممالک پر خصوصی توجہ ہے چین
text: شنگھائی چین کے اولین فری ٹریڈ زون شنگھائی پائلٹ فری ٹریڈ زون ایڈمنسٹریشن کے بیورو اف ایکسٹرنل کمیونیکیشن کے ڈائریکٹر جنرل وانگ ینگ نے کہا ہے کہ چین کیلئے ایک خطہ ایک سڑک منصوبہ بہت اہم ہےوانگ ینگ نے پاکستانی صحافیوں کو بریفنگ دیتے ہوئے بتایا کہ شنگھائی فری ٹریڈ زون کی طرف سے اس شاندار منصوبہ پر خصوصی توجہ مرکوز ہے پاکستان کی کاروباری برادری اور سرمایہ کار فری ٹریڈ کے تحت دستیاب سہولیات سے استفادہ کرکے دوطرفہ معاشی تعلقات کو مزید فروغ دے سکتے ہیںاس ضمن میں پاکستان کے ذرائع ابلاغ اگاہی فراہم کر کے کاروباری روابط کو اگے بڑھانے میں اہم کردار ادا کر سکتے ہیںانہوں نے ان خیالات کا اظہار چین کے دورے پر موجود پاکستانی میڈیا کے نمائندوں سے گفتگو کرتے ہوئے کیا جنہوں نے شنگھائی پائلٹ فری ٹریڈ زون کے ہیڈ کوارٹرز کا دورہ کیا2013ءمیں قائم ہونے والا یہ اولین فری ٹریڈ زون ہے جو جدید دور کے تقاضوں کے مطابق بحیرہ ایسٹ چائنا کی پٹی پر 120 کلو میٹر سے زائد رقبہ پر محیط ہےشنگھائی پائلٹ فری ٹریڈ زون کے ذریعے غیر ملکی سرمایہ کاروں کیلئے سہولیات فراہم کی جا رہی ہیں اور ون ونڈو اپریشن کے تحت کاروباری لاگت کو کم کیا جا رہا ہےانہوں نے کہا کہ بالخصوص ایک خطہ ایک سڑک منصوبے میں شامل ممالک پر خصوصی توجہ مرکوز کی جا رہی ہے پاکستان اور چین کے درمیان گہرے دوستانہ اور مضبوط معاشی تعلقات استوار ہیں اور پاکستان کی کاروباری برادری فری ٹریڈ کے ذریعے دستیاب سہولیات اور مواقع سے استفادہ کر کے اپنی مصنوعات کو متعارف اور باہمی تعلقات کو مزید فروغ دے سکتی ہےانہوں نے کہا کہ ہم چاہیں گے کہ پاکستانی مصنوعات کے فروغ کیلئے مستقبل قریب میں یہاں پویلین قائم ہو اور ہم پاکستانی برادری کو اس ضمن میں دورے کی دعوت بھی دیں گے